stanford-oval/wikipedia huggingface dataset:
I armeijakunta

I armeijakunta voi tarkoittaa useaa erimaalaista sotatoimiyhtymää eri aikoina.
Britannia:
brittiläinen I armeijakunta
Neuvostoliitto:
talvisodan I armeijakunta.
I kaartin mekanisoitu armeijakunta toisessa maailmansodassa vuodesta 1942 eteenpäin.
puolalaisia:
I puolalainen armeijakunta ensimmäisessä maailmansodassa itärintamalla
I puolalainen armeijakunta ensimmäisessä maailmansodassa länsirintamalla ja Puolan–Neuvostoliiton sodassa
I puolalainen armeijakunta – Neuvostoliiton armeijaan kuulunut puolalainen yhtymä toisessa maailmansodassa.
I puolalainen armeijakunta – Länsiliittoutuneiden armeijaan kuulunut puolalainen yhtymä toisessa maailmansodassa.
Ranska:
I armeijakunta Napoleonin sodissa
I armeijakunta ensimmäisessä maailmansodassa
kaksi erillistä I armeijakuntaa toisessa maailmansodassa
Saksa:
I armeijakunta  ensimmäisessä maailmansodassa
I armeijakunta toisessa maailmansodassa
I SS-panssariarmeijakunta toisessa maailmansodassa
Suomi:
talvisodan I armeijakunta.
jatkosodan I armeijakunta.
Yhdysvallat:
I armeijakunta ensimmäisessä maailmansodassa
I armeijakunta toisessa maailmansodassa
I panssariarmeijakunta toisessa maailmansodassa
I armeijakunta – kolme erillistä I armeijakuntaa pohjoisvaltioiden joukoissa Yhdysvaltain sisällissodassa
I armeijakunta – etelävaltioiden I armeijakunta Yhdysvaltain sisällissodassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”I armeijakunta”, voi hakea sivunnimihaulla, laajalla sivunnimihaulla tai tekstihaulla.
Kokkolan työväentalo

| Kokkolan työväentalo |
| --- | --- |
 Kokkolan työväenyhdistyksen työväentalo 1920
Osoite:  Pormestarinkatu 28, 67100 Kokkola
Sijainti:  Kokkola
Valmistumisvuosi:  1800-luvun lopulla
Omistaja:  Kokkolan Työväenyhdistys ry
Runkorakenne:  hirsi
Julkisivumateriaali:  lautavuoraus
Huoneistoala:  750 m²
Verkkosivut
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kokkolan  työväentalo on Kokkolan kaupungissa sijaitseva työväentalo. Työväentalo sijaitsee  Kokkolan kaupungin puutalomiljöössä, ja se on aktiivisessa käytössä.
Historiaa

Kokkolan työväentalon vanhin osa on rakennettu 1800-luvun lopulla. Rakennuksessa toimi alun perin kauppa. Kokkolan työväenyhdistys osti talon vuonna 1905.  Sali ja näyttämö ovat valmistuneet vuonna 1917 ja kokoushuone vuonna 1956. Sota-aikana talossa toimi sotavankisairaala.
Rakennus

Työväentalon koko on noin 750 m², ja oman tontin pinta-ala on 1 452 m². Talo on kaukolämmössä. Tiloina ovat juhlasali, kahvio, biljardisali, kaksi kokoushuonetta, keittiö, vaatesäilytys, eteiset, toimistotila ja asunto.
Toimintaa työväentalolla

Vuonna 1905 talossa alkoi muun muassa työväenyhdistyksen teatteritoiminta, josta sai alkunsa Kokkolan kaupunginteatterin toiminta. Ensimmäiset tanssit talossa pidettiin 24.1.1920. Poliisilupa tilaisuudesta on kahvion seinällä. Toiminta työväentalolla on edelleen aktiivista ja monipuolista, ja siellä toimii monia yhdistyksiä ja harrasteseuroja. Tiloja vuokrataan juhliin ja muihin tilaisuuksiin.
Keijo Minerva

| Keijo Minerva> Henkilötiedot |
| --- | --- |
Syntynyt: 25. marraskuuta 1951 (ikä 72) Paavola, Ruukin kylä
Ammatti:  laulaja, muusikko, yrittäjä
Muusikko
Tyylilajit:  iskelmä, rock
Soittimet:  kitara, basso, rumpu, perkussio, huilu, piano
Yhtyeet:  Takapotku, Poppoo
  [ Muokkaa Wikidatassa ] [ ohje ]  
Keijo Veikko Juhani Minerva (s. 25. marraskuuta 1951 Paavola, Ruukin kylä) on suomalainen muusikko, laulaja ja ohjelmapalveluyrittäjä.
Ura

Minervan ura lähti alkuun vuonna 1967, kun hän voitti nuorten sarjan kansallisessa iskelmälaulukilpailussa. Tämän jälkeen hän lähti Helsinkiin ja pääsi koelaulutilaisuuden kautta muusikko-säveltäjä Toivo Kärjen kanssa yhteistyöhön.
Minervan ensimmäinen single "Vielä mä palaan / Samaa kehää käyn" julkaistiin vuonna 1971. Singlen A-puoli oli alkujaan italialainen laulu, b-puoli Paul McCartneyn tuolloisen tuoreen soolosinglen suomennos. Myöhemmillä singleillä laulaja versioi muun muassa Sweet-yhtyeen hittikappaletta "Co-Co", josta tehtiin suomennos nimeltä "Kaikki mukaan" sekä tulkitsi muun muassa Neil Diamondin, Steve Harleyn ja Stevie Wonderin kappaleita.
Vuosina 1971–1973 Minerva keikkaili pitkin maata säestäjänään oululaislähtöinen rockyhtye Takapotku. Yhtyeen toiminnan loputtua Minerva toimi jonkin aikaa kitaristina Frederikin yhtyeessä. Seuraavaksi hän toimi pari vuotta laulaja-kitaristina Gulliver-yhtyeessä.
1980-luvun alussa Minerva toimi Poppoo-nimisessä yhtyeessä, jossa toimi hänen lisäksi muusikot Sakari Kuosmanen, Andrzej Macohan, Lyly Rajala ja Lazlo Varga. Yhtye esiintyi esiintymiskiinnityksellä risteilyaluksella, joka seilasi Kanariansaarilla ja pitkin Afrikan rannikkoa.
Vuonna 1985 Minerva voitti Prahassa Inter-talent -laulukilpailun. Voitto lisäsi keikkakysyntää Suomessa mutta myös muualla. Vuosina 1986–1991 Minerva teki Yleisradiolle musiikkiaiheisia televisio-ohjelmia, kuten muun muassa Musiikkia maailmalta, Copacabana ja Girls, girls. 1990-luvun alussa laman iskettyä Suomeen, hänen show-tuotantojen kysyntä vähentyi.
2000-luvulla Minerva perusti ohjelmapalveluyrityksen, joka muun muassa vastaa jokavuotisesta Oulun Kauppatorilla järjestettävästä Suven Sävel-iskelmäfestivaalitapahtumasta.
Diskografia

Pieni hymy vain (1974)
Akropoli pote (1979)
Keijo Minerva (1981)
Uskon huomiseen (1987)
Miehen tie (1991)
Sielulla ja sydämellä (1995)
Valkoinen (1998)
Laulaa sydän (2001)
Aiheesta muualla

Keijo Minervan esitystuotanto Suomen äänitearkistossa (1901–1999)
Syöpä, sydänkohtaus ja pojan kuolema – vakavat vastoinkäymiset eivät hiljentäneet muusikkoa, Keijo Minervan haastattelu, Yle 4.12.2016
Keijo Parkkinen

Keijo Parkkinen (s. 28. lokakuuta 1965) on suomalainen suunnistaja, joka on edustanut kotimaisissa kilpailuissa sekä SK Pohjantähteä että Ylikiimingin Nuijamiehiä. Ammatiltaan Parkkinen on vahtimestari.
Parkkinen on saavuttanut MM-kilpailujen viestissä hopeaa vuonna 1995 sekä pronssia vuosina 1989, 1991 ja 1993. Hänen paras henkilökohtaisten matkojen MM-kisasaavutuksensa on lyhyen matkan kymmenes sija vuonna 1991.
Tulokset > Kansainväliset arvokilpailut

1987 MM-kisat viestissä 4.
1989 MM-kisat viestissä pronssia, hk. matkalla 19.
1991 MM-kisat viestissä pronssia, lyhyellä matkalla 10.
1993 MM-kisat viestissä pronssia, lyhyellä matkalla 19., pitkällä matkalla 22.
1995 MM-kisat viestissä hopeaa, pitkällä matkalla 21.
Tulokset > Kotimaiset arvokilpailut

1995 Jukolan viesti, sijoitus 2.
2002 SM-joukkueviestisuunnistus (H35), sijoitus 1.
2002 SM-yösuunnistus (H35), sijoitus 1.
2013 SM-kisat, keskimatka (H45), sijoitus 1.
Aiheesta muualla

SK Pohjantähti: Keijo Parkkinen (Arkistoitu – Internet Archive)
Komotinín arkeologinen museo

| Komotinín arkeologinen museo Αρχαιολογικό Μουσείο Κομοτηνής |
| --- | --- |
Tyyppi:  arkeologinen museo
Sijainti:  Komotiní, Rodópi, Itä-Makedonia ja Traakia, Kreikka
Perustettu:  1962 / 1976
Koordinaatit:  41°6′58″N, 25°23′57″E
 fiKomotinín arkeologinen museo 
   
Komotinín arkeologinen museo (kreik. Αρχαιολογικό Μουσείο Κομοτηνής, Archaiologikó Mouseío Komotinís) on arkeologinen museo Komotinín kaupungissa Kreikassa. Se esittelee Itä-Makedonian ja Traakian alueelta löydettyä esihistoriallista ja antiikin aikaista esineistöä.
Keisari Septimius Severuksen kultainen rintakuva, n. 193–211.
Museo on perustettu vuonna 1962. Nykyinen museorakennus rakennettiin vuosina 1968–1970 ja otettiin käyttöön vuonna 1976. Museorakennuksen on suunnitellut arkkitehti Áris Konstantinídis.
Kokoelmat

Museon kokoelmiin kuuluu esineistöä neoliittiselta kaudelta bysanttilaiselle kaudelle eli Kreikan keskiajalle saakka. Löydökset ovat peräisin useista arkeologisista kohteista antiikin Traakian alueelta, mukaan lukien neoliittisen ja varhaisen rautakauden asutukset; klassisen kauden kreikkalaiset siirtokunnat, kuten Abdera, Dikaia, Maroneia ja Stryme; sekä roomalaisen kauden asutukset. Museon kokoelmiin kuuluu muun muassa veistoksia, keramiikkaa, figuriineja, koruja ja rahoja. Merkittävin yksittäinen esine on roomalaisaikainen keisari Septimius Severuksen kultainen rintakuva noin vuodelta 193–211.
Aiheesta muualla

Kuvia tai muita tiedostoja aiheesta Komotinín arkeologinen museo Wikimedia Commonsissa
Kenneth Manigault

| Kenneth Manigault> Henkilötiedot |
| --- | --- |
Koko nimi:  Kenneth ”Kenny” Manigault
Syntynyt: 22. syyskuuta 1991 (ikä 33) Charleston, Etelä-Carolina, Yhdysvallat
Kansalaisuus:   Yhdysvallat
Koripalloilija
Pelipaikka:  Pieni laitahyökkääjä
Pituus:  196 cm
Paino:  95 kg
Nyk. joukkue:  -
Sarja:  -
Pelaajaura
Yliopistojoukkueet
2009–2010 2014–2015:  Wichita State University University of Pikeville
Seurajoukkueet
2015–2016 2016–2017 2017–2019 2021–2022:  Goldfields Giants AZS Koszalin Tampereen Pyrintö Helsinki Seagulls
Kenneth ”Kenny” Manigault (s. 22. syyskuuta 1991 Charleston, Etelä-Carolina) on yhdysvaltalainen koripalloilija, pelipaikaltaan pieni laitahyökkääjä. Hän on pelannut urallaan Suomen ja Puolan pääsarjoissa.
Pelaajaura

Manigault pelasi yliopistokoripalloa Wichita Staten ja Pikevillen joukkueissa saavuttaen viimeisenä vuonnaan NAIA-sarjan kunniamainintoja. Hän aloitti ammattilaisuransa Australiassa Goldfields Giants -joukkueessa. Seuraavan kauden Manigault pelasi Puolan pääsarjajoukkue AZS Koszalinissa 8,5 pisteen, 4,7 levypallon ja 1,5 pallonriiston keskiarvoilla.
Heinäkuussa 2017 Manigault siirtyi Suomen pääsarjaan, Tampereen Pyrintöön. Manigaultin kausi oli nousujohteinen. Hän teki kauden korkeimman pistemääränsä (28) 10. tammikuuta Espoo Unitedia vastaan. Manigault oli runkosarjassa sarjan toiseksi paras pallonriistäjä 2,1:n ottelukeskiarvollaan. Pyrintö selviytyi pudotuspeleihin joissa hävisi puolivälierissä Karhulle. Pyrinnön kauden päätyttyä Manigault teki tamperelaisten kanssa kauden mittaisen jatkosopimuksen.
Pelityyli ja ominaisuudet

Pyrinnön valmentaja Sami Toiviainen kuvaili heinäkuussa 2017 Manigaultin olevan urheilullinen pelaaja joka pystyy pelaamaan sekä laitahyökkääjänä että takamiehenä ja joka kykenee tekemään pisteitä etenkin ajamalla korille. Toiviainen piti positiivisena myös Manigaultin peliasennetta ja kykyä puolustaa pallollista pelaajaa. Aamulehden kauden 2017–2018 päätösarviossa Manigaultia muun muassa kehuttiin tämän asenteesta ja puolustuspelistä.
Tilastot > Runkosarja

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2017–2018 | Tampereen Pyrintö | Korisliiga | 37 | 56,4 % | 33,9 % | 63,5 % | 1,2 | 3,9 | 5,1 | 1,9 | 1,4 | 2,1 | 0,3 | 10,8 | 400 |
| Yhteensä | Yhteensä | Korisliiga |  |  % |  % |  % |  |  |  |  |  |  |  |  |  |
Tilastot > Pudotuspelit

| Kausi | Joukkue | Sarja | O | 2P % | 3P % | 1P % | HL | PL | LEV | S | M | R | T | PTS | PTS YHT |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2017–2018 | Tampereen Pyrintö | Korisliiga | 3 | 60,0 % | 30,0 % | 60,0 % | 2,0 | 3,0 | 5,0 | 2,3 | 0,7 | 2,3 | 0,7 | 14,0 | 42 |
| Yhteensä | Yhteensä | Korisliiga |  |  % |  % |  % |  |  |  |  |  |  |  |  |  |
O = ottelut, 2p % = kahden pisteen heittojen onnistumisprosentti, 3p % = kolmen pisteen heittojen onnistumisprosentti, 1p % = vapaaheittojen onnistumisprosentti, HL = hyökkäyslevypallot, PL = puolustuslevypallot, LEV = levypallot yhteensä, S = syötöt, M = menetykset, R = riistot, T = torjunnat, PTS = pistekeskiarvo, PTS YHT = pisteet yhteensä
Aiheesta muualla

Kenny Manigault Basketball Player Profile eurobasket.com (englanniksi)
Tampereen Pyrintö – Korisliiga 2021–2022
5 Pihlajamäki |
7 Leppänen |
9 L. Kilpinen |
10 Heinonen |
12 Gonzalvez |
14 Lehtonen |
16 Peltokangas |
Valmentaja Sopanen
Kivilampi (Mäntyharju, Mynttilä)

| Kivilampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°31′01″N, 26°56′18″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  oja Ahvenistonlampeen 
Järvinumero:  14.976.1.013
Mittaustietoja
Pinnankorkeus:  109,5 m  
Pituus:  230 m  
Leveys:  130 m  
Rantaviiva:  0,541 km  
Pinta-ala:  1,369 ha  
Saaria:  ei saaria 
 fiKivilampi 
Kivilampi  on Etelä-Savossa Mäntyharjulla  Mynttilän lähellä sijaitseva lampi.
Maantietoa

Lampi on 230 metriä pitkä, 130 metriä leveä, ja sen pinta-ala on 1,4 hehtaaria. Lammella ei ole kartan mukaan saaria.  Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Ruotimonojan valuma-alueeseen (14.976) se kuuluu. Lammen vedenpinnan korkeus on 109,5 metriä mpy.
Ilmatar (täsmennyssivu)

Ilmatar voi tarkoittaa seuraavia:
Ilmatar, suomalaisen kansantaruston ilman neito
Ilmatar, Ilmattaresta tuleva naisen etunimi
Ilmatar (albumi), Värttinän albumi vuodelta 2000
385 Ilmatar, asteroidi
S/S Ilmatar, matkustajahöyrylaiva
M/S Ilmatar, moottorimatkustajalaiva
Ilmatar Energy, tuulivoimalla tuotettua sähköä myyvä yritys
Ilmatar Windpower, tuulivoimayhtiö.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ilmatar”, voi hakea sivunnimihaulla, laajalla sivunnimihaulla tai tekstihaulla.
How Long Do You Think It’s Gonna Last?

| How Long Do You Think It’s Gonna Last? Big Red Machine |
| --- | --- | --- |

Studioalbumin tiedot
 Äänitetty : 2018–2021
 Julkaistu: 27. elokuuta 2021
 Formaatti: CD, LP, lataus, suoratoisto
 Tuottaja(t): Aaron Dessner
 Tyylilaji: indie rock, indie folk, pop
 Kesto: 64.38
 Levy-yhtiö: Jagjaguwar
Big Red Machinen muut julkaisut
| Big Red Machine 2018 | How Long Do You Think It’s Gonna Last? 2021 |   |
Singlet albumilta How Long Do You Think It’s Gonna Last?
 ”Latter Days” Julkaistu: 29. kesäkuuta 2021  ”The Ghost of Cincinnati” Julkaistu: 30. kesäkuuta 2021  ”Renegade” Julkaistu: 2. heinäkuuta 2021  ”Phoenix” Julkaistu: 2. elokuuta 2021  ”Mimi” Julkaistu: 5. elokuuta 2021
How Long Do You Think It’s Gonna Last? on yhdysvaltalaisen indie rock - ja indie folk -yhtye Big Red Machinen toinen studioalbumi. Big Red Machine on Bon Iver -yhtyeestä tunnetun Justin Vernonin ja The National -yhtyeestä tunnetun Aaron Dessnerin projekti. Albumi julkaistiin 27. elokuuta 2021. Yhtye teki albumilla yhteistyötä useiden muiden artistien kuten Sharon Van Ettenin, Anaïs Mitchellin, Ben Howardin, Lisa Hanniganin ja Taylor Swiftin kanssa.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Tuottajat | Kesto |  |  |  |  |  |
| 1. | Latter Days (ft. Anaïs Mitchell)  | Aaron Dessner Mitchell Justin Vernon | Dessner Jonathan Low Vernon Brad Cook | 3.38 |  |  |  |  |  |
| 2. | Reese | Dessner Vernon | Dessner Low Vernon Cook | 5.13 |  |  |  |  |  |
| 3. | Phoenix (ft. Fleet Foxes and Anaïs Mitchell)  | Dessner Nico Lang Robin Pecknold Vernon Mitchell | Dessner Vernon Low Pecknold | 4.16 |  |  |  |  |  |
| 4. | Birch (ft. Taylor Swift)  | Dessner Bryan Devendorf Vernon | Dessner Low Vernon Cook | 5.30 |  |  |  |  |  |
| 5. | Renegade (ft. Taylor Swift)  | Dessner Swift | Dessner Vernon Low | 4.14 |  |  |  |  |  |
| 6. | The Ghost of Cincinnati | Dessner Nicole Riegel | Dessner Low | 3.37 |  |  |  |  |  |
| 7. | Hoping Then | Dessner Vernon | Dessner | 3.57 |  |  |  |  |  |
| 8. | Mimi (ft. Ilsey)  | Ilsey Juber Dessner Vernon | Dessner Vernon Low | 3.00 |  |  |  |  |  |
| 9. | Easy to Sabotage (ft. Naeem)  | Dessner Vernon Naeem Juwan | Dessner | 5.51 |  |  |  |  |  |
| 10. | Hutch (ft. Sharon Van Etten, Lisa Hannigan & Shara Nova)  | Dessner Vernon | Dessner | 3.56 |  |  |  |  |  |
| 11. | 8:22AM (ft. La Force)  | Dessner Ariel Engle Devendorf Vernon Ragnar Kjartansson | Dessner | 4.25 |  |  |  |  |  |
| 12. | Magnolia | Dessner | Dessner | 3.56 |  |  |  |  |  |
| 13. | June's a River (ft. Ben Howard & This Is the Kit)  | Dessner Devendorf Ben Howard | Dessner | 4.27 |  |  |  |  |  |
| 14. | Brycie | Dessner Jessica Reese Dessner | Dessner | 5.14 |  |  |  |  |  |
| 15. | New Auburn (ft. Anaïs Mitchell)  | Dessner Mitchell Vernon | Dessner | 3.24 |  |  |  |  |  |
|  |  |  |  | 64.38 |  |  |  |  |  |
| Japanilainen painos |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 16. | No More Knees On (ft. Isaiah Robinson & La Force)  | 4.38 |  |  |  |  |  |  |  |
|  |  | 69.17 |  |  |  |  |  |  |  |
Hugo Harmia

Helsingin kauppakorkeakoulu Etu-Töölössä
Hugo Edvard Harmia, vuoteen 1927 Hackstedt (30. kesäkuuta 1907 Salmi – 9. maaliskuuta 1952 Kuopio) oli suomalainen arkkitehti.
Harmian vanhemmat olivat ylimetsänhoitaja John Gustaf Hackstedt ja Lyyli Johanna Huotinen ja puoliso vuodesta 1934 Ruth Margit Kristina Sjöman. Harmia tuli ylioppilaaksi 1927 ja valmistui arkkitehdiksi 1933. Hän teki opintomatkan Keski-Eurooppaan 1937. Helsingin kaupungin rakennustoimiston arkkitehtina Harmia toimi 1934–1947, omaa arkkitehtitoimistoa hän piti Woldemar Baeckmanin kanssa vuodesta 1941. Harmian tunnetuimpia töitä ovat Baeckmanin kanssa suunniteltu Helsingin kauppakorkeakoulu (1950) sekä Porin lyhytaaltoasema (1939).
ISO 3166-2:SM

San Marinon kuntajako.
ISO 3166-2:SM on ISO-standardointijärjestön standardi, joka määrittää geokoodit San Marinolle. ISO 3166-2:SM on ISO 3166-2 -standardin osajoukko, joka määrittää yhdeksän kunnan koodit.
Koodit

Koodin ensimmäinen osa on ISO 3166-1 -standardin mukainen San Marinon maakoodi ”SM” ja toinen osa on aluekohtainen numero.
| Koodi | Alue |
| --- | --- |
SM-01: Acquaviva
SM-02: Chiesanuova
SM-03: Domagnano
SM-04: Faetano
SM-05: Fiorentino
SM-06: Borgo Maggiore
SM-07: San Marino
SM-08: Montegiardino
SM-09: Serravalle
Kenora Thistles

| Kenora Thistles |
| --- | --- |
Perustettu:  1896
Kaupunki:  Kenora, Ontario
Sarja:  MNWHA, MPHL
Värit:           
Stanley Cupit:  1907
Infobox OKNimi-testi OK: 
1905 - 06 Kenora Thistlesin joukkue (vasemmalta: Billy McGimsie, Matt Brown, Roxy Beaudro, Tommy Phillips, Eddie Giroux, Tom Hooper, Si Griffis.)
Kenora Thistles oli kanadalainen amatöörijääkiekkoseura, jonka kotikaupunki oli Kenora, Ontario. Se oli alun perin seniorijääkiekkoseura, jonka perusti joukko Lake of the Woodsin metsureita. Huomattavaa on, että joukkue voitti Stanley Cupin amatööriseurana. Kenora on asukasmäärältään pienin kaupunki, joka on voittanut Stanley Cupin. Juniorijoukkue alkoi pelata amatööriliigoissa 1890-luvulla ja lopetti pelaamisen 1907 pelatessaan vain Manitoban ja Luoteis-Ontarion joukkueita vastaan.
Joukkueen perustaminen

Kenoran kaupunki tunnettiin alun perin Rat Portagena. 1880-luvun lopulla vanhat ammattilaiset, metsurit ja kullankaivajat perustivat kaupunkiin seniorien amatöörijääkiekkoseuran. 1890-luvun alussa joukko nuoria poikia, useimmat iältään 9-11, muodosti samannimisen juniorijääkiekkojoukkueen, joka löi seniorijoukkueen näytösottelussa. Näiden poikien joukossa olivat tulevat Hockey Hall of Fame -jäsenet Tommy Phillips, Tom Hooper, Billy McGimsie, ja Si Griffis.
Seuraavan viiden vuoden aikana nämä nuoret pelaajat alkoivat siirtyä seniorijoukkueeseen, ja Thistles vakiinnutti nopeasti asemansa yhtenä johtavista jääkiekkoseuroista Länsi-Kanadan provinsseissa. Vuonna 1903 joukkue haastoi Ottawa Silver Sevenin Stanley Cupin mittelöön ja hävisi. Vuonna 1905 Thistles haastoi Ottawan joukkueen uudestaan ja lopputulos oli taas sama. Tuona kesänä Rat Portagen kaupunki vaihtoi nimensä Kenoraksi.
Stanley Cupin mestarit

Tammikuussa 1907 Thistles otteli jälleen Stanley Cupista voittaen sen maalierolla Montreal Wanderersia vastaan. Ottelut pelattiin 17. ja 21. tammikuuta. Kenora voitti ottelut 4–2 ja 8–6. Kaksi muuta tulevaa Hall of Famen jäsentä Art Ross ja Joe Hall olivat myös pelaajaluettelossa, mutta eivät pelanneet. Kenora, jonka vuoden 1907 asukasluku oli 4000, on kaikkien aikojen pienin kaupunki, joka on voittanut Stanley Cupin.
Vain kaksi kuukautta myöhemmin Wanderers haastoi Thistlesin revanssiin. Huolimatta siitä, että Kenoraan oli tullut kolme uutta tulevaa Hockey Hall of Fame-jäsentä (Alf Smith, Rat Westwick ja Frederick Whitcroft), joukkue hävisi Stanley Cupin ja menetti suurimman osan parhaimpia pelaajiaan toisiin ammattilaisjoukkueisiin, perhe-elämään tai eläkkeelle. Huolimatta rikkaan metsurijohtajan nimeltä Taylor Concord Kraus lupauksista toimittaa rahallista apua ammattilaisjoukkueen jatkamiseen Thistlesit lopettivat kesken Manitoba Professional Hockey Leaguen kauden 1907-1908.
Stanley Cupin pelaajaluettelo

Luettelo tammikuun 1907 Stanley Cupin voittajista:
Eddie Giroux (maalivahti), Art Ross, Si Griffis, Tom Hooper, Billy McGimsie, Tom Phillips (kapteeni), Roxy Beaudro, Russell Phillips (vara), Joe Hall (vara)
Myöhempiä samannimisiä joukkueita

Alkuperäisen joukkueen lopetettamisen jälkeen Thistles-lempinimeä on käytetty useasta Kenoran kaupungin jääkiekkoseurasta, ja se on kaupungin amatööri-, juniori- ja senioritason joukkueiden lempinimi nykyäänkin. Keskitason versio Thistlesistä oli Canadian Junior Hockey Team Manitoba Junior Hockey Leaguessa joka alkoi pelata vuonna 1910. Vuosina 1934 ja 1940 se voitti Turnbull Cupin (MJHL) mestaruuden. Thistles voitti Abbott Cupin voitettuaan finaalissa Edmonton Athletic Clubin ja ansaitsi oikeuden edustaa länttä Memorial Cupissa. Se oli ensimmäinen vuosi, jolloin kaksi joukkuetta Ontariosta otteli Memorial Cupista. Paras viidestä -sarja pelattiin Winnipegissä. Kenora hävisi finaalin neljässä ottelussa Oshawa Generalsille.
Vuoden 1940 Kenora Thistles valittiin Manitoba Hockey Hall of Fameen joukkuekategoriaan. Se on myös valittu Luoteis-Ontarion urheilun Hall of Fameen, Midwestern Canadian Professional Men's Winter Sports Hall of Fameen, sekä Kenoran paikalliseen Hall of Fameen.
Vuonna 1968 Kenora Muskies alkoi pelata Manitoba Junior Hockey Leaguessa ja vuonna 1975 se vaihtoi nimensä Thistlesiksi kunnioittaakseen Stanley Cupin voittanutta joukkuetta.
Kenora Thistles ennen ottelua.
Keyaki (1918)

| Keyaki / 欅 |
| --- | --- |

Aluksen vaiheet
Rakentaja:  Sasebon laivastoarsenaali
Kölinlasku:  16. lokakuuta 1917
Laskettu vesille:  15. tammikuuta 1918
Palveluskäyttöön:  20. huhtikuuta 1918
Poistui palveluskäytöstä:  1. huhtikuuta 1934
Tekniset tiedot
Uppouma:  850 t (normaali) 1 100 t (kuormattu)
Pituus:  85,8 m (vesiraja)
Leveys:  7,7 m
Syväys:  2,3 m
Koneteho:  17 500 shp
Nopeus:  31,5 solmua
Miehistöä:  110
Aseistus
Aseistus:  3 × 120 mm/45 -tykkiä 2 × 7,7 mm konekivääriä 6 × 452 mm torpedoputkea
Keyaki (jap. 欅) oli keisarillisen Japanin laivaston 1918 valmistunut Enoki-luokan hävittäjä.
Valmistus

Alus tilattiin vuoden 1917 hankinnoissa Sasebon laivastontelakalta, missä köli laskettiin 16. lokakuuta 1917. Alus laskettiin vesille 15. tammikuuta 1918 ja valmistui 20. huhtikuuta.
Palvelus

Alus poistettiin alusluettelosta 1. huhtikuuta 1934.